title: Kommissionens gennemførelsesforordning (EU) 2019/1140 af 3. juli 2019 om fastlæggelse af modeller for udarbejdelse af de kontrolrapporter og årlige revisionsberetninger vedrørende finansielle instrumenter, der gennemføres af EIB og andre internationale finansielle institutioner, hvori en medlemsstat er aktionær, i overensstemmelse med Europa-Parlamentets og Rådets forordning (EU) nr. 1303/2013

text:
                  4.7.2019

                  DA

                  Den Europæiske Unions Tidende

                  L 180/15

         KOMMISSIONENS GENNEMFØRELSESFORORDNING (EU) 2019/1140
         af 3. juli 2019
         om fastlæggelse af modeller for udarbejdelse af de kontrolrapporter og årlige revisionsberetninger vedrørende finansielle instrumenter, der gennemføres af EIB og andre internationale finansielle institutioner, hvori en medlemsstat er aktionær, i overensstemmelse med Europa-Parlamentets og Rådets forordning (EU) nr. 1303/2013
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1) som ændret ved forordning (EU, Euratom) 2018/1046 (2), særlig artikel 40, stk. 1, fjerde afsnit,
         efter høring af Koordinationsudvalget for de Europæiske Struktur- og Investeringsfonde, og
         ud fra følgende betragtninger:

                     (1)

                     I artikel 40, stk. 1, tredje afsnit, i forordning (EU) nr. 1303/2013 som ændret ved forordning (EU, Euratom) 2018/1046 fastsættes kravet om, at EIB og andre internationale finansielle institutioner, hvori en medlemsstat er aktionær, på den ene side skal fremlægge en kontrolrapport ved hver betalingsansøgning for de myndigheder, der er udpeget i overensstemmelse med nævnte forordnings artikel 124 og artikel 65 i Europa-Parlamentets og Rådets forordning (EU) nr. 1305/2013 (3), og at de på den anden side skal indgive en årlig revisionsberetning, der er udarbejdet af deres eksterne revisorer, til Kommissionen og de udpegede myndigheder.

                     (2)

                     For at sikre ensartetheden, kvaliteten og rettidig indsendelse af de oplysninger, som skal fremlægges af EIB og andre internationale finansielle institutioner, hvori en medlemsstat er aktionær, for de udpegede myndigheder og Kommissionen, navnlig med henblik på fristen for fremlæggelse af den rapport, der er omhandlet i artikel 127, stk. 5, i forordning (EU) nr. 1303/2013 og i artikel 9, stk. 2, i Europa-Parlamentets og Rådets forordning (EU) nr. 1306/2013 (4), bør der fastlægges et standardformat med ensartede krav til strukturen, tidsplanen og indholdet af oplysningerne, både hvad angår kontrolrapporten og den årlige revisionsberetning.

                     (3)

                     For at sætte de udpegede myndigheder i stand til at varetage deres forpligtelser med hensyn til verificeringer, kontrol og revisioner bør EIB og andre internationale finansielle institutioner, hvori en medlemsstat er aktionær, fremlægge de nødvendige dokumenter for de udpegede myndigheder.

                     (4)

                     For at sikre, at de udpegede myndigheder kan gøre effektiv brug af de nye bestemmelser, der i overensstemmelse med artikel 282 i forordning (EU, Euratom) 2018/1046 finder anvendelse fra den 2. august 2018, bør nærværende forordning træde i kraft dagen efter offentliggørelsen i Den Europæiske Unions Tidende —

               VEDTAGET DENNE FORORDNING:

            Artikel 1
            Model for udarbejdelse af kontrolrapporten
            Den kontrolrapport, der er omhandlet i artikel 40, stk. 1, tredje afsnit, i forordning (EU) nr. 1303/2013, udarbejdes i overensstemmelse med den model, der er fastsat i bilag I til nærværende forordning.

            Artikel 2
            Model for udarbejdelse af den årlige revisionsberetning
            Den årlige revisionsberetning, der er omhandlet i artikel 40, stk. 1, tredje afsnit, i forordning (EU) nr. 1303/2013, udarbejdes i overensstemmelse med den model, der er fastsat i bilag II til nærværende forordning, og indgives til de udpegede myndigheder og Kommissionen senest den 31. december efter afslutningen af referenceregnskabsåret.

            Artikel 3
            Nødvendige dokumenter ved verificeringer og revisioner
            EIB og andre internationale finansielle institutioner, hvori en medlemsstat er aktionær, fremlægger al tilgængelig dokumentation for de udpegede myndigheder, som er nødvendig for, at disse kan varetage de forpligtelser, der er fastsat i artikel 125, stk. 5, og artikel 127 i forordning (EU) nr. 1303/2013 samt i artikel 9 og artikel 59, stk. 1, i forordning (EU) nr. 1306/2013.

            Artikel 4
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juli 2019.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 320.

            (2)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

            (3)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).

            (4)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).

            BILAG I

               Model for udarbejdelse af kontrolrapporten

                        A.

                        Kontrolrapport vedrørende en betalingsansøgning til Kommissionen: [reference] [planlagt dato]

                        B.

                        Datoen for medlemsstatens anmodning om en kontrolrapport (mindst to måneder før den planlagte dato, jf. punkt A ovenfor): [dato]

                        C.

                        Referenceperiode:

                                    1.

                                    De samlede betalinger til endelige modtagere og i de tilfælde, der er omhandlet i artikel 37, stk. 7, i forordning (EU) nr. 1303/2013, betalinger til fordel for endelige modtagere med særskilt angivelse af ESI-fonde, nationale offentlige og private bidrag.

                                    2.

                                    De samlede midler afsat til garantiaftaler, hvad enten de er udestående eller allerede er udløbet, som har til formål at imødekomme eventuel garantiudnyttelse i forbindelse med tab, som er beregnet på grundlag af en forsigtig forudgående risikovurdering, og som omfatter et samlet beløb for underliggende nye lån eller andre risikobærende instrumenter for nye investeringer i de endelige modtagere, med særskilt angivelse af ESI-fonde, nationale offentlige og private bidrag.

                                    3.

                                    Det finansielle instruments samlede afholdte forvaltningsomkostninger og/eller betalte forvaltningsgebyrer med særskilt angivelse af ESI-fonde, nationale offentlige og private bidrag.

                                    4.

                                    Status for gennemførelsen af investeringsstrategien eller tilsvarende dokumenter som defineret i finansieringsaftalen.

                                    5.

                                    Analyse af fremskridt: omfanget af forpligtede beløb fra det operationelle program og udbetalinger til finansielle formidlere.

                                    6.

                                    Overvågningsaktiviteter og deraf følgende opfølgning.

                                    7.

                                    Omfanget af renter og anden indtjening, der skabes af støtte fra ESI-fondene til finansielle instrumenter, jf. artikel 43 i forordning (EU) nr. 1303/2013.

                                    8.

                                    Omfanget af midler, der tilbagebetales til finansielle instrumenter fra investeringer eller fra frigørelsen af midler afsat til garantiaftaler, herunder kapitaltilbagebetalinger og -indtjening samt andre indtægter eller afkast såsom renter, garantigebyrer, udbytte, kapitalgevinster eller anden indkomst fra investeringer, der skabes af støtte fra ESI-fondene, jf. artikel 44 i forordning (EU) nr. 1303/2013.

                  Bilag: Liste over transaktioner til endelige modtagere, som har modtaget støtte fra det finansielle instrument, for hvilke summen bør svare til de beløb, der er nævnt under punkt 1 og 2 ovenfor, og en detaljeret fordeling på finansielle instrumenter af de beløb, der er nævnt under punkt 3 ovenfor.

            BILAG II

               Model for udarbejdelse af den årlige revisionsberetning

            1.   INDLEDNING
            1.1.   Identifikation af det eksterne revisionsfirma, der har deltaget i udarbejdelsen af beretningen
            1.2.   Referenceperiode (f.eks. 1. juli N-1 til 30. juni N)
            1.3.   Identifikation af det eller de finansielle instrumenter, den eller de opgaver og det eller de operationelle programmer eller det eller de programmer for udvikling af landdistrikterne, der er omfattet af revisionsberetningen. Identifikation af den finansieringsaftale, som beretningen vedrører (»finansieringsaftalen«).
            2.   REVISION AF INTERNE KONTROLSYSTEMER, DER ANVENDES AF EIB/EIF ELLER ANDRE INTERNATIONALE FINANSIELLE INSTITUTIONER
            Resultaterne af den eksterne revision af det kontrolsystem, der anvendes i EIB og i andre internationale finansielle institutioner, hvori en medlemsstat er aktionær, hvorved dette interne kontrolsystems tilrettelæggelse og effektivitet vurderes, og hvori følgende elementer indgår:

                        2.1.

                        Godkendelsesproceduren i forbindelse med opgaven.

                        2.2.

                        Proceduren for vurdering og udvælgelse af finansielle formidlere: formel vurdering og kvalitetsvurdering.

                        2.3.

                        Proceduren for godkendelse af transaktioner med finansielle formidlere og undertegnelse af relevante finansieringsaftaler.

                        2.4.

                        Proceduren for oprettelse af instrumentet i overensstemmelse med reglerne i de relevante artikler (f.eks. artikel 39 og 39a i forordning (EU) nr. 1303/2013), når der er tale om finansielle bidrag til de finansielle instrumenter, der er oprettet på EU-plan, herunder instrumenter under SMV-initiativet, og når der er tale om en kombination af ESI-fonde og EFSI, jf. artikel 39a i forordning (EU) nr. 1303/2013.

                        2.5.

                        Proceduren for overvågningen af finansielle formidlere med hensyn til:

                                    2.5.1.

                                    finansielle formidleres rapportering

                                    2.5.2.

                                    vedligeholdelse af fortegnelser

                                    2.5.3.

                                    udbetalinger til endelige modtagere

                                    2.5.4.

                                    berettigelse af støtte til endelige modtagere

                                    2.5.5.

                                    forvaltningsgebyrer og -omkostninger, der opkræves af finansielle formidlere

                                    2.5.6.

                                    krav til synlighed

                                    2.5.7.

                                    finansielle formidleres gennemførelse af statsstøttekrav og, når det gælder ELFUL (delvist undtaget fra reglerne om statsstøtte), gennemførelse af fondsspecifikke krav, herunder regler om kumulering af støtte, når det er relevant

                                    2.5.8.

                                    differentieret behandling af investorer, når det er relevant

                                    2.5.9.

                                    overholdelse af skattemæssige krav i artikel 38 i forordning (EU) nr. 1303/2013 som ajourført i forordning (EU, Euratom) 2018/1046.

                        2.6.

                        Systemer til behandling af betalinger fra forvaltningsmyndigheden

                        2.7.

                        Systemer til beregning og betaling af beløb forbundet med forvaltningsomkostninger og -gebyrer

                        2.8.

                        Systemer til behandling af betalinger til finansielle formidlere

                        2.9.

                        Systemer til behandling af renter og anden indtjening, der skabes af støtte fra ESI-fondene til finansielle instrumenter

                  Med hensyn til punkt 2.1-2.4 ovenfor efter fremlæggelsen af den første årlige revisionsberetning: udelukkende oplysninger om ajourføringer eller ændringer af de eksisterende procedurer eller ordninger og vurdering heraf med henblik på efterfølgende årlige beretninger.
            Med hensyn til punkt 2.5-2.9 ovenfor: resultater af revisionstesten, der omfatter de relevante interne gældende systemer og procedurer.

                        2.10.

                        Ved afslutningen skal følgende elementer indgå i den sidste årlige revisionsberetning foruden de elementer, der nævnes under punkt 2.1-2.9 ovenfor:

                                    2.10.1.

                                    Anvendelsen af differentieret behandling af investorer.

                                    2.10.2.

                                    Det multiplikatorforhold, der er opnået, i forhold til det multiplikatorforhold, der er vedtaget i aftaler om kaution for finansielle instrumenter, der yder garantier.

                                    2.10.3.

                                    Omfanget af kapitaliserede rentegodtgørelser og tilskud til garantigebyrer, jf. artikel 42, stk. 1, litra c), i forordning (EU) nr. 1303/2013.

                                    2.10.4.

                                    Omfanget af kapitaliserede forvaltningsomkostninger og -gebyrer, jf. artikel 42, stk. 2, i forordning (EU) nr. 1303/2013.

                                    2.10.5.

                                    Omfanget af det programbidrag, der indbetales på en spærret konto, jf. artikel 42, stk. 3, i forordning (EU) nr. 1303/2013.

                                    2.10.6.

                                    Anvendelsen af renter og anden indtjening, der skabes af støtte fra ESI-fondene til finansielle instrumenter, jf. artikel 43 i forordning (EU) nr. 1303/2013.

                                    2.10.7.

                                    Anvendelsen af midler, der tilbagebetales til finansielle instrumenter, og som kan henføres til støtte fra ESI-fondene indtil støtteberettigelsesperiodens ophør, og ordninger, der er indført med henblik på anvendelse af disse midler efter støtteberettigelsesperiodens ophør, jf. artikel 44-45, i forordning (EU) nr. 1303/2013.

                  3.   KONKLUSIONER AF REVISIONEN
            3.1.   Konklusionen med hensyn til, hvorvidt det eksterne revisionsfirma kan give rimelig sikkerhed for tilrettelæggelsen og effektiviteten af det interne kontrolsystem, som er indført af EIB eller af andre internationale finansielle institutioner, hvori en medlemsstat er aktionær, i overensstemmelse med de gældende regler, jf. de i afsnit 2 omhandlede elementer.
            3.2.   De resultater og henstillinger, der følger af det udførte revisionsarbejde
            Punkt 3.1 og 3.2 skal bygge på resultaterne af det i afsnit 2 omhandlede revisionsarbejde og, når det er relevant, inddrage resultaterne af andet revisionsarbejde, der er udført på nationalt plan eller EU-plan, og som vedrører det samme organ, som gennemfører finansielle instrumenter, og/eller revisionsarbejde, der er udført i forbindelse med det samme mandat til forvaltning af finansielle instrumenter.


title: Kommissionens gennemførelsesforordning (EU) 2019/1141 af 3. juli 2019 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  4.7.2019

                  DA

                  Den Europæiske Unions Tidende

                  L 180/20

         KOMMISSIONENS GENNEMFØRELSESFORORDNING (EU) 2019/1141
         af 3. juli 2019
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Den 28. juni 2019 besluttede Sanktionskomitéen under FN's Sikkerhedsråd at fjerne 13 punkter fra listen over personer eller sammenslutninger, der er omfattet af indefrysningen af pengemidler og økonomiske ressourcer.

                     (3)

                     Bilag III til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juli 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG
            I bilag III til Rådets forordning (EF) nr. 1210/2003 udgår følgende punkter:

                                       »6.

                                       AGRICULTURAL NATIONAL ESTABLISHMENT IN ABU-GREIB. Adresse: Adresse: Bagdad International Airport, General Street, Baghdad, Irak.«

                                       »14.

                                       ANIMAL HEALTH DEPARTMENT. Adresse: Box 22055, Al-Shaikh Omar Street, Bagdad, Irak.«

                                       »15.

                                       ARAB IRAQI COMPANY FOR LIVESTOCK DEVELOPMENT. Adresse: Postboks 29041, Baghdad, Irak.«

                                       »38.

                                       GENERAL AGRICULTURAL ESTABLISHMENT IN DALMAG. Adresse: Ahrar, Kut, Irak.«

                                       »39.

                                       GENERAL AGRICULTURAL ORGANISATION IN KHALIS. Adresse: Postboks 564, Al-Khalis, Diala Muhafadha, Al-Khalis, Irak.«

                                       »40.

                                       GENERAL ESTABLISHMENT FOR AGRICULTURAL ORGANISATIONS. Adresse: Postboks 21015, Battawin, Bagdad, Irak.«

                                       »47.

                                       GENERAL ESTABLISHMENT FOR STATE FARMS. Adresse: Postboks 21035, General Ramadi Street, starten af Agaruf Street, Bagdad, Irak.«

                                       »88.

                                       NAHRAWAN AGRICULTURAL ESTABLISHMENT. Adresse: Postboks 20195, New Baghdad, Nahrawan, Bagdad, Irak«.

                                       »112.

                                       STATE AGRICULTURAL ESTABLISHMENT IN ISHAQI. Adresse: Dujail - Salah Eldin, Irak.«

                                       »113.

                                       STATE AGRICULTURAL ESTABLISHMENT IN MUSSAYIB. Adresse: Mussayib Establishment, Babylon, Irak.«

                                       »155.

                                       STATE ESTABLISHMENT OF AGRICULTURE IN DUJAILA / DUJAILA AGROINDUSTRIAL COMPLEX. Adresse: Postboks Aioroba, K 29 Oroba, Kut, Irak.«

                                       »174.

                                       STATE ORGANISATION FOR ANIMAL PRODUCTION. Adresse: Zafaraniya-området, tæt ved posthuset, Bagdad, Irak; Postboks 3073, Karadde Charkieya/Erkhaita, Bagdad, Irak.«

                                       »180.

                                       STATE ORGANISATION FOR FISHERIES (alias a) STATE FISHERIES ORGANISATION, b) STATE ENTERPRISE FOR SEA FISHERIES, c) STATE ENTERPRISE FOR INLAND FISHERIES). Adresser: a) Postboks 3296, tæt ved Aqaba Bin Nafa Square, Bagdad, Irak; b) Postboks 260, Basra, Irak.«